

2019. gada 22. novembrī

Informācija plašsaziņas līdzekļiem

**Braucieniem savienotā vilcienu maršrutā biļetes var iegādāties arī elektroniski**

**AS “Pasažieru vilciens” mobilajā lietotnē ir veikti uzlabojumi, lai pasažieri, kuri ar vilcienu brauc savienotā maršrutā ar pārsēšanos uz citu līniju, varētu ērti iegādāties e-biļeti arī šādam braucienam.**

Biļete savienotam maršrutam ir parocīga un arī finansiāli izdevīga gadījumos, kad pasažieris turpina ceļu vilcienā citā līnijā, veicot pārsēšanos pieturvietās, kas atrodas zonu ietvaros, t.i., stacijā “Rīga”, “Torņakalns” vai “Zemitāni”.

Vilciena biļete šādam braucienam ir lētāka, nekā pērkot divas atsevišķas biļetes, kā arī, iegādājoties elektroniski jebkuru vilciena biļeti, papildus tiek piešķirta vēl 5% atlaide.

Lai ieplānotu sev ērtāko un ātrāko nokļūšanu galamērķī, maršruta plānošanas rīkā *Google maps* ir integrēti “Pasažieru vilciena” reisi, kas sniedz iespēju lietotājam salīdzināt savā maršrutā pieejamos sabiedriskā transporta līdzekļus, aplūkot to kursēšanas grafikus un ceļā pavadāmo laiku, lai izvēlētos sev tīkamāko pārvietošanās veidu.

*Par PV.*

Uzņēmums ir dibināts 2001. gada 2. novembrī. Akciju sabiedrība *Pasažieru vilciens* ir vienīgais iekšzemes sabiedriskā transporta pakalpojumu sniedzējs, kas pārvadā pasažierus pa dzelzceļu visā Latvijas teritorijā. AS *Pasažieru vilciens* ir patstāvīgs valsts īpašumā esošs uzņēmums. *Eirobarometrs* 2018. gada iedzīvotāju aptauja liecina, ka *Pasažieru vilciens* precizitāte un uzticamība ir augstākā Eiropā.

**Papildu informācijai:**

Agnese Līcīte

AS „Pasažieru vilciens”

Sabiedrisko attiecību daļas vadītāja

Tālr: 29467009

E-pasts: agnese.licite@pv.lv